Mesto Vrútky

**Určené:** na zasadnutie Mestského zastupiteľstva vo Vrútkach dňa 13.2.2018

**Názov materiálu**: Zadanie pre Urbanistickú štúdiu „Vrútky - centrum pred stanicou“

Materiál obsahuje: - Predkladacia správa

* Dôvodová správa

**Návrh na rozhodnutie (uznesenie alebo nariadenie):**

Mestské zastupiteľstvo vo Vrútkach :

Schvaľuje zadanie pre urbanistickú štúdiu „Vrútky – centrum pred stanicou“

Vo Vrútkach: 13.2.2018

Spracoval: Ing. Dušan Kramár vedúci odboru výstavby, dopravy a ŽP

Predkladá: Ing. Dušan Kramár vedúci odboru výstavby, dopravy a ŽP

**Dôvodová správa**

Obstaranie Urbanistickej štúdie lokality "Vrútky - centrum pred stanicou" je vyvolané potrebou stanoviť podrobné regulatívy funkčného a priestorového usporiadanie územia priestoru pred stanicou, ktorý je v platnom Územnom pláne mesta Vrútky charakterizovaný ako centrálny mestský priestor. Podľa záväznej časti územného plánu mesta je územie potrebné riešiť územným plánom zóny ako celok. Vzhľadom k časovej a finančnej náročnosti obstarávania územného plánu zóny mesto rozhodlo o podrobnom riešení tohto územia urbanistickou štúdiou.

Mesto Vrútky, ako príslušný orgán územného plánovania, v súčasnosti začína práce na aktualizácii územného plánu mesta Zmenami a doplnkami č.3. Urbanistická štúdia je podľa stavebného zákona č.50/1976 Zb. v znení neskorších predpisov územnoplánovacím podkladom - nie je záväzná. Po vypracovaní a prerokovaní urbanistickej štúdie "Vrútky - centrum pred stanicou" budú základné zásady, ktoré vyplynú z riešenia, zapracované do v súčasnosti obstarávanej územnoplánovacej dokumentácie - Zmien a doplnkov č. 3 ÚPN mesta Vrútky, čím sa zabezpečí ich záväznosť pri následnom usmerňovaní rozvoja územia.